CELEX: 62008CJ0010
Language: hu
Date: 2009-03-19 00:00:00
Title: A Bíróság (első tanács) 2009. március 19-i ítélete. # Az Európai Közösségek Bizottsága kontra Finn Köztársaság. # A más tagállamokból behozott használt gépjárművek adóztatása Finnországban - A tagállami szabályozás EK 90. cikk első bekezdésének, hatodik HÉA-irányelvnek és 2006/112/EK irányelvnek való megfelelése. # C-10/08. sz. ügy

A Bíróság (első tanács) 2009. március 19‑i ítélete – Bizottság kontra Finnország
      (C‑10/08. sz. ügy)
      „A más tagállamokból behozott használt gépjárművek adóztatása Finnországban – A tagállami szabályozás EK 90. cikk első bekezdésének, hatodik HÉA‑irányelvnek és 2006/112/EK irányelvnek való megfelelése”
      1.                     Adórendelkezések – Belső adók kivetése – A behozott használt gépjárművek adóztatásának rendszere (EK 90. cikk, első bekezdés)
            (vö. 26–32. pont)
      2.                     Adórendelkezések – Jogszabályok harmonizálása – Forgalmi adók – Közös hozzáadottértékadó-rendszer – Az előzetesen felszámított
            adó levonása (EK 90. cikk, első bekezdés; 77/388 tanácsi irányelv, 17. cikk, (1) és (2) bekezdés, valamint 2006/112 tanácsi
            irányelv, 167. és 168. cikk) (vö. 34–37. cikk)
      3.                     Adórendelkezések – Belső adók kivetése – A behozott használt gépjárművek adóztatásának rendszere (EK 90. cikk, első bekezdés)
            (vö. 42–45. pont)
      Tárgy
      
         
               Tagállami kötelezettségszegés – Az EK 90. cikk és a tagállamok forgalmi adóra vonatkozó jogszabályainak összehangolásáról
                  – közös hozzáadottértékadó‑rendszer: egységes adóalap‑megállapításról szóló, 1977. május 17‑i hatodik tanácsi irányelv (HL L 145.,
                  1. o.; magyar nyelvű különkiadás 9. fejezet, 1. kötet, 23. o.) 17. cikke (1) és (2) bekezdésének, jelenleg a közös hozzáadottértékadó‑rendszerről
                  szóló, 2006. november 28‑i 2006/112/EK tanácsi irányelv (HL L 347, 1. o.) 167. és 168. cikkének megsértése – A gépjárműadóra
                  hozzáadottérték‑adót felszámító nemzeti szabályozás és a megfelelő összegnek az előzetesen felszámított hozzáadottérték‑adóból
                  levonhatósága – Azonos adóérték alkalmazása a három hónapnál nem idősebb és az új járművek tekintetében – Hat hónapnál nem
                  idősebb járművekre alkalmazott 0,8%‑os havi értékcsökkenés, ha hasonló jármű nem található a nemzeti piacon.
               
            Rendelkező rész
      1)         A Finn Köztársaság – mivel a hozzáadottérték‑adóról szóló, 1993. december 30‑i 1501/1993. sz. törvény (arvonlisäverolaki [1501/1993])
         102. §‑a (1) bekezdése 4. pontjának megfelelően megengedte a gépjárműadóról szóló, 1994. december 29‑i 1482/1994. sz. törvény
         (autoverolaki [1482/1994]) 5. §‑ában foglalt adó hozzáadottérték‑adóból történő levonását – nem teljesítette az EK 90. cikk
         első bekezdéséből, valamint a közös hozzáadottértékadó‑rendszerről szóló, 2006. november 28‑i 2006/112/EK tanácsi irányelv
         167. és 168. cikke által átvett, a tagállamok forgalmi adóra vonatkozó jogszabályainak összehangolásáról – közös hozzáadottértékadó‑rendszer:
         egységes adóalap‑megállapításról szóló, 1977. május 17‑i 77/388/EGK hatodik tanácsi irányelv 17. cikkének (1) és (2) bekezdéséből
         eredő kötelezettségeit.
      
      2)         A Finn Köztársaság – mivel a gépjárművek adóztatásakor a három hónapnál fiatalabb gépjárművek esetén az új gépjárművek adóértékével
         számol – nem teljesítette az EK 90. cikk első bekezdéséből eredő kötelezettségeit.
      
      3)         A Bíróság a keresetet ezt meghaladó részében elutasítja.
      4)         A Finn Köztársaság a saját költségein kívül az Európai Közösségek Bizottsága költségeinek háromnegyed részét is viseli.
      5)         Az Európai Közösségek Bizottsága az ezt meghaladó részben maga viseli saját költségeit.